N Á R O D N Á R A D A  S L O V E N S K E J RE P U B L I K Y

III. volebné obdobie

Číslo:

# N Á V R H

poslanca Národnej rady Slovenskej republiky Tibora Cabaja

**n a  v y d a n i e**

zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky

**P r e d k l a d á** **Návrh na uznesenie:**

Národná rada Slovenskej republiky

Tibor Cabaj **s c h v a ľ u j e**

návrh poslanca Národnej

rady Slovenskej republiky

Tibora Cabaja na vydanie

zákona, ktorým sa mení

s dopĺňa zákon č. 333/2004 Z . z.

o voľbách do Národnej rady

Slovenskej republiky

## Bratislava október 2004

### NÁRODNÁ RADA SLOVENSKEJ REPUBLIKY

#### III. volebné obdobie

##### N Á V R H

**Z á k o n**

**z .................... 2004**

**ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky**

Národná rada Slovenskej republiky sa uzniesla na tomto zákone:

**Čl. I.**

Zákon č. 333/2004 Z. z. o voľbách do Národnej rady Slovenskej republiky sa mení a dopĺňa takto:

1. V § 47 ods. 1 sa prvá veta mení nasledovne: „Ak sa uprázdni mandát počas volebného obdobia Národnej rady Slovenskej republiky, nastupuje náhradník tej istej politickej strany, ktorého určí politická strana z kandidovaných poslancov uvedených na jej kandidátnej listine, s prihliadnutím na odbornosť poslanca, ktorého mandát sa uprázdnil.“

**Čl. II.**

Tento zákon nadobúda účinnosť dňom vyhlásenia.

**D ô v o d o v á s p r á v a**

**Všeobecná časť:**

Prijatím nového volebného zákona Národnej rady Slovenskej republiky č. 333/2004 Z. z. boli zmenené pravidlá pre nastupovanie náhradníkov na uprázdnený mandát, a to tak, že polovicu tretieho volebného obdobia Národnej rady Slovenskej republiky nastupovali náhradníci podľa rozhodnutia politickej strany, pričom bolo potrebné rešpektovať 10% kvórum pre prednostné hlasy. Od 1. októbra 2004 by mali nastupovať náhradníci podľa poradia na kandidátnej listine, pričom je potrebné rešpektovať 3% kvórum pre prednostné hlasy. Zmenou zákona došlo k zmene pravidiel pre nastupovanie náhradníkov a tým prideľovanie mandátov. Táto novela má za cieľ odstrániť zmenu pravidiel pre prideľovanie mandátov v priebehu funkčného obdobia.

Predložený návrh zákona je v súlade s Ústavou Slovenskej republiky a medzinárodnými zmluvami, s ktorými je Slovenská republika viazaná.

Tento zákon nemá dopad na štátny rozpočet, rozpočty miest a obcí, zamestnanosť ani životné prostredie.

**Osobitná časť:**

**K Čl. I.**

Rieši nastupovanie náhradníkov na uprázdnený mandát počas tohto volebného obdobia Národnej rady Slovenskej republiky.

**D o l o ž k a  z l u č i t e ľ n o s t i**

1. **Navrhovateľ zákona:** poslanec Národnej rady Slovenskej republiky Tibor Cabaj
2. **Názov návrhu zákona:** Zákon Národnej rady Slovenskej republiky, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky
3. **V práve Európskej únie je problematika návrhu zákona:** neupravená
4. **Návrh zákona svojou problematikou:** nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe
5. **Charakteristika právnych noriem Európskej únie, ktorými je upravená problematika návrhu zákona:** bezpredmetné
6. **Vyjadrenie stupňa kompatibilita s právnou normou Európskej únie:** bezpredmetné